МУРАДБЕГ ШАМИЛОВАСЕ.

✨✨✨✨✨✨✨✨

Ракьалда вижула инсан цо нухалъ,

Хвел гьеч1ел ишаца гьавула к1одо,

К1удиязул адаб, г1олезе кумек,

Ккараб къо х1ехьезе къуват бажари

.

Гьелъ борцуна халкъалъ, нахъе тараб лъалк1,

Лъик1ал г1амалаца т1егьараб г1умру,

Г1аданлъи боцунеб роценлъун бугеб

Бац1ц1адаб маг1арул ях1ги намусги.

Мурадбег , рорхатал муг1руз куцарав,

Кинабго гьеб буго дур г1умруде кьун,

Г1агалъи разияв, тухум ч1ух1арав,

Тах бак1лъун бокьулеб лъебел ракь ккурав.

Лъадиялъе лъик1ав г1умрудул гьалмагъ,

Лъималазе рух1г1ан хирияв эмен,

Муг1алимзабазулъ лъик1ав тарихчи,

Росдал г1олилазе мун насих1атчи.

Меседил хат1 бугел саринал хъвалев,

Сариназул сидул кьуч1 щула ккурав,

Васлъун к1удиязе , вацлъун нижее

Гьаб берцинаб къокъа гвангъизабурав.

Мурадбег, баркула дур гьавураб къо,

Къиматаб г1умрудул цоги г1аг бахин,

Унти-г1азаб гьеч1еб , къварилъи лъач1еб,

Къадруялда айги жеги нусго сон.